 Cabdullaahi Goodax Barre, oo haatan ku sugan Gobolka Minnesota, oo ah halka ay ku dhaqan yihiin Soomaalida ugu tirada badan ee Mareykanka, ayaa HOL uga faalooday kulamo labaddii maalin ee la soo dhaafay uu la qaadayey qaybaha bulshada Soomaalida ah ee Gobolka sida, ganacsatada, aqoonyahanada, culumada waliba waxgaradka, isagoo ujeedada safarkiisa ku micneeyey isku day ay dowladda Soomaaliya uga gol leedahay in ay qurba joogta Soomaalida ugu sharaxdo qorshaha qariirada nabadda Roadmap iyo sidii ay uga talo dhiiban lahaayeen iyo waliba in ay dowladda ku gacan siiyaan howsha ay gudaha dalka ka wado. 